b'\n_START_ARTICLE_\nUlithi\n_START_PARAGRAPH_\nUlithi je atol v Karolinskem oto\xc4\x8dju, nahaja se 191 km vzhodno od otoka Yap. Atol je sestavljen iz 40 otokov s skupno povr\xc5\xa1ino 4.5 km2, ki obkro\xc5\xbeajo laguno dol\xc5\xbeine 36 km in \xc5\xa1irine 24 km. Oto\xc4\x8dje spada pod Federativne dr\xc5\xbeave Mikronezije. Po statisti\xc4\x8dnih podatkih iz leta 2000 je na \xc5\xa1tirih glavnih otokih \xc5\xbeivelo 773 prebivalcev. Glavni sede\xc5\xbe atola se nahaja na otoku Mogmog._NEWLINE_Atol je leta 1526 odkril portugalski navigator Diego da Rocha. Nato so ostali dolgo \xc4\x8dasa pozabljeni. Med drugo svetovno vojno so atol zasedli Japonci in na njem postavili opazovalno postajo. Ker je imel atol zelo pomembno strate\xc5\xa1ko lego, iz njega se je dalo napasti Filipine, Tajvan in Okinavo, so se Ameri\xc4\x8dani odlo\xc4\x8dili da ga zavzamejo in na njem postavijo letalsko in pomorsko opori\xc5\xa1\xc4\x8de. Triindvajsetega septembra 1944 se na atolu izkrca ameri\xc5\xa1ka izvidnica in atol zavzame brez boja (Japonci so atol zapustili \xc5\xbee nekaj mesecev prej). \xc4\x8cez nekaj dni so na atol pri\xc5\xa1le prve in\xc5\xbeenirske skupine in zgradile letalsko in pomorsko bazo. Nekaj mesecev kasneje se je okoli atola zasidralo invazijsko ladjevje na svoji poti do Okinave. \xc4\x8ceprav se je atol nahajal v zaledju boji\xc5\xa1\xc4\x8da je bil dostikrat tar\xc4\x8da japonskih bombardiran z otoka Yap, ki je bil takrat \xc5\xa1e v japonskih rokah. Enajstega marca 1945 je kamikaza zadela letalonosilko USS Randolph in jo hudo po\xc5\xa1kodovala._NEWLINE_Zaradi velikega \xc5\xa1tevila potopljenih ladij, ki v morje spu\xc5\xa1\xc4\x8dajo olje se je ameri\xc5\xa1ka mornarica leta 2003 odlo\xc4\x8dila da iz ladij iz\xc4\x8drpa olje in tako re\xc5\xa1i atol pred onesna\xc5\xbeenjem.'